A isla ye un paradiso ta os aimants d'o vin. Bi ha quatre variedatz seguntes l'altaria en a que se planten as vinyas: sercial, o mas xuto, ta l'aperitivo; verdelho, semixuto; boal, semidulce, ta acompanyar o queso; y malvasía, dulce, ta os postres. Respective a os licors destacan os licors de fruitas tropicals como a granadilla, a pinya d'America y a chirimoya, asinas como a poncha, que ye una bebita feita a base de suco de narancha, limón, miel y auguardient de canya de zucre, parellana a la crema de ron miel canaria. A Companyía de Vin de Madeira ye o puesto mas emblematico ta adquirir una botella de Madeira.